 Oògùn ikọ olómi tó ní èròjà codeine ń se àkóbá fún ọpọ ọmọ Nàíjíríà ní ìsọrí ń sọrí Ìwádìí yìí ló gbée dé agbègbè tí agbami ìwà ọdaràn ti ń wáyé ní orílẹèdè Nàíjíríà, tó sì se àkọsílẹ ìwà ọdaràn tó ń tàn kálẹ bíi ọwàrà òjò, èyí tó ń ba ayé àwọn ọdọ jẹ jákèjádò ẹkùn ìwọ òòrùn Afrika. Níbití ọpọ àwọn akẹkọọ wà, ní kété tí wọn bá ti tọ adùn oògùn ikọ olómi tó ní èròjà codeine nínú wò, ni wọn yóò máa yọ ọ lẹnu láti mu síi. Ní kété tí mo gbọ àwọn ọrọ yìí, ló rẹ mí wá láti inú. Èmi gan ti fojú rí ohun tó ń sọ - ọpọ ọdọ Nàíjíríà ni oògùn ikọ olómi tó ní èròjà codeine nínú ti di bárakú fún, èyí tó leè di kòsee-mámu fún wọn. Ọmọdé-bìnrin, ọmọ ọdún mẹrìnlá kan, tó wá láti ìlú mi, tíí se ìlú Èkó, ni ọkàn àwọn òbí rẹ rẹwẹsì, tí wọn kò sì mọ ọnà tí wọn leè gbà ràn-án lọwọ. Bákan náà, ọdọkùnrin kan ní ìlú Kánò, ti wọn fi sẹkẹsẹkẹ so mọlẹ ní ibùdó ìfiniwọ kan, ní esinsin ń kùn, tí oògùn ikọ olómi tó ní èròjà codeine nínú tó ń mu fún ọpọlọpọ osù pẹlú àwọn ọrẹ rẹ, sì ti sọ di alárùn ọpọlọ. Ìbànújẹ, ìpòrúru ọkàn àti ìgbìnyànjú láti lókun wà lára àwọn ohun tó ń fa àwọn ọmọ Nàíjíríà lọ sí ìdí mímu oògùn ikọ olómi tó ní èròjà codeine. Àwọn olórin ń yòǹbó bó se leè mú kí èèyàn wà pa. Àwọn òǹtàjà náà ń pin kiri àwọn ilé ijó lálẹ, tó fi mọ ojú pópó. Àwọn ọdọ ń lu pọ mọ ohun mímu ẹlẹrìndòdò, tàbí kí wọn da ìgò rẹ kọnu tààràtà ní agbo ìpéjọpọ oògùn ikọ olómi. Kò sí òfin kankan tó lòdì sí síse tàbí mímu oògùn ikọ olómi tó ní èròjà codeine sùgbọn òfin tako títa òògùn náà fáwọn èèyàn láìsí àsẹ látọdọ dókítà tàbí káwọn tí kò ní ìwé àsẹ máa tàá. Kódà, bí èèyàn bá fẹ ra páálí ẹgbẹrún kan, a kò ní fún wọn ní rìsítì. Ọgbẹni Hazzan sọ fún wa, pẹlú àlàyé bó se máa ń sá fáwọn alásẹ. Fídíò òògùn ikọ Codeine: Àpọjù rẹ ń ya ọdọ ní wèrè Gẹgẹ bíi àwọǹ òògùn olóró yòkúù, èròjà codeine jẹ mọlẹbí kan náà pẹlú heroine. Ó wúlò láti wo ara ríro sùgbọn ó leè jẹ kí inú rẹ máa dùn ládùnjù. Ó máa ń jẹ kòsee-mámu, táa bá sì muú jù, ó leè ní ipa tí kò dára lórí ọpọlọ àti ara. Òògùn ikọ olómi tó ní èròjà codeine - ibití wàhálà rẹ dé Àṣìlò òògùn ikọ olómi tó ní èròjà codeine nínú máa ń fa ki kíndìrín bàjẹ, gìri, ọpọlọ dídàrú àti orí yíyí. Àwọn òṣìṣẹ iléeṣẹ tó ń mójútó àyípadà àwọn ti wón ń mu oògùn ikọ olómi Codeine bíi egbògi olóró máa ń so wọn mọlẹ ni. Ogbeni Usaini ṣalaye fún mi lori ọkan lára wón ti mo duro tì pé: kò lè sùn si orí ibùsùn nítori pe O ti ba ibùsùn rl jẹ, o ti fọ fèrèsé láti fi ṣe ọṣẹ fún ara rẹ . ọpọlọpọ òbí ló máa ń sunkún ti wọn bá wa wo awọn ọmọ wọn níbí. Emzor ní òun ti ń se ìwádìí Chukwunonye Madubuike ọwọ ọtún Àwọn òṣìṣẹ iléeṣẹ apo-òògùn ikọ olómi tó ní èròjà codeine síta mọ nípa ewu tó rọ mọ àṣìlò òògùn ikọ olómi tó ní èròjà codeine. Ogbeni Chukwunonye Madubuike, tó jẹ ọgá àgbà ẹka ọjà tita ni Iléesẹ Emzor pharmaceuticals náà ló ta ọgọta ìgò òògùn ikọ olómi tó ní èròjà codeine nínú nílé ìtura kan nilu Eko. O ní: ti ó ba ti di bárakú fún ẹnìkan, yóò má a wa owó kiri ni. ...ṣe srs mi ń ye ẹ?... mo ms pé ti mo ba ni èròjà yìí tótó milionu páálí kan lọwọ, mo mọ pé màá tàá tán lọsẹ kan ṣoṣo. Àwọn òsìsẹ tó ń gbógun ti òògùn olóró ní Nàíjíríà fi idà yìí han Ruona Meyer, èyítí wọn gbà lọwọ àwọn amu òògun olóró Iléesẹ Emzor pharmaceuticals sọ fún wa pé, òun ti bẹrẹ ìwádìí lórí Ogbeni Madubuike ati ọnà ti wọn fi ń pín òògùn ikọ olómi tó ní èròjà codeine síta. Opọ ìgbà ni NDLEA máa ń jáde lọ kó àwọn ti wón ń mu oògùn ikọ olómi Codeine bíi egbògi olóró pàápàá ní ìpínlẹ Kano. Àwọn òṣìṣẹ iléeṣẹ NDLEA fi tóònù meji oògùn ikọ olómi Codeine ti Bioraj Biolin pharmaceuticals ti wọn gbẹsẹlé hàn wá pẹlú ohun eelò ìjà olóró bii ọbẹ, àdá, àkọ àti bẹẹ bẹẹ lọ. Àwọn ìgò oògùn ikọ olómi tó ní èròjà codeine ń polówó èròjà codeine tó wà nínú wọn Mímu òògùn ikọ olómi kò kan ipò, ìran tàbí ẹya Hamza Umar ti NDLEA Kano ní, mímu òògùn ikọ olómi kò ní nkàn ṣe pẹlú boya olówó. olòṣì, ọmọwe tàbi púrúǹtù ni kódà, àwọn ọmọdegan ń lòó. A ri ómó ódun merindinlogun kan to fi hijab bo ojú rẹ lára àwọn to wa niyàrá tí kò ni fèrèsé. Ara rẹ ṣi ń gbọn lẹyìn oṣù méjì. O ni ọrẹkùnrin òun lo ń fún òun mu leyin ile iwe. Nígbà tí àbúrò Ruona Meyer to jẹ ọkùnrin, di ẹni tó kúndùn oògùn ikọ olómi tó ní èròjà codeine nínú, ló mú kí Ruona bẹrẹ sí ní se ìwádìí àwọn ọkùnrin tó ń se oògùn ikọ olómi yìí ní ìgboro ìlú Èkó. : Ọògùn ikọ codeine ń pa iran kan run lọ ní Nàíjíríà 